ddrg/super_eurlex huggingface dataset:
DA Den Europæiske Unions Tidende C 165/23

Sag anlagt den 22. marts 2012 — Free mod KHIM — Noble Gaming (FREEVOLUTION TM)

(Sag T-127/12)

2012/C 165/40

Stævningen er affattet på fransk

Parter

Sagsøger: Free (Paris, Frankrig) (ved advokat Y. Coursin)

Sagsøgt: Kontoret for Harmonisering i det Indre Marked (Varemærker og Design) (KHIM)

Den anden part i sagen for appelkammeret: Noble Gaming Ltd (Prag, Den Tjekkiske Republik)

Sagsøgerens påstande

— Afgørelse truffet den 13. december 2011 af Andet Appelkammer ved Kontoret for Harmonisering i det Indre Marked (Varemærker og Design) (sag R 2326/2010-2) annulleres.

— Det fastslås, at de påberåbte ældre varemærker og nærmere bestemt det franske ordmærke FREE nr. 1734391 ligner det anfægtede mærke »FREEVOLUTION TM« i henhold til artikel 8, stk. 1, litra b), i forordning nr. 207/2009 og så meget desto mere i henhold til samme forordnings artikel 8, stk. 5.

— Det fastslås, at ansøgningen om registrering af det anfægtede mærke skal afslås i henhold til artikel 8, stk. 1, litra b), i forordning nr. 207/2009 og så meget desto mere i henhold til samme forordnings artikel 8, stk. 5.

— Noble Gaming Ltd tilpligtes at betale sagens omkostninger i forbindelse med sagens behandling både for Retten og ved Harmoniseringskontoret.

Søgsmålsgrunde og væsentligste argumenter

Ansøger om EF-varemærket: Noble Gaming Ltd.

Det omhandlede EF-varemærke: Figurmærke, der indeholder orddelen »FREEVOLUTION TM«, for varer og tjenesteydelser i klasse 9, 41 og 42 — EF-varemærkeansøgning nr. 8206443.

Indehaver af det i indsigelsessagen påberåbte varemærke eller tegn: Free

Det påberåbte varemærke eller tegn: Det franske figurmærke »free LA LIBERTÉ N’A PAS DE PRIX« nr. 99785839 for varer og tjenesteydelser i klasse 9 og 38, det franske ordmærke »FREE« nr. 1734391, det franske ordmærke »FREE MOBILE« nr. 73536224 for varer i klasse 9, selskabsnavnet »FREE«, der anvendes erhvervsmæssigt i Frankrig, domænenavnet »FREE.FR«, der anvendes erhvervsmæssigt.

Indsigelsesafdelingens afgørelse: Indsigelsen ikke taget til følge.

Appelkammerets afgørelse: Afslag på klagen.

Søgsmålsgrunde: Tilsidesættelse af artikel 8, stk. 1, litra b), og artikel 8, stk. 5, i forordning nr. 207/2009, for så vidt som der skal foretages en sondring ved bedømmelsen af ligheden mellem tegnene i forhold til hver af disse artikler, tilsidesættelse af artikel 8, stk. 1, litra b), i forordning nr. 207/1009, for så vidt som der foreligger en risiko for forveksling mellem de to omtvistede varemærker,og tilsidesættelse af artikel 8, stk. 5, i forordning nr. 207/2009, for så vidt som der foreligger en forbindelse mellem varemærkerne »FREE« og »FREEVOLUTION TM«, således at det anfægtede varemærkes eksistens medfører skade på det renommé, som varemærket »FREE« nyder.
2)

Andet anbringende om manglende retsgrundlag for den anfægtede forordning Sagsøgeren er af den opfattelse, at den anfægtede gennemførelsesforordning savner et retsgrundlag, idet Retten ved dom af 7. december 2011 i sag T-562/10 annullerede forordning nr. 961/2010, for så vidt som den vedrørte sagsøgeren; trods opretholdelsen af virkningerne af forordning nr. 961/2010 i to måneder kan denne forordning for så vidt angår sagsøgeren ikke udgøre noget gyldigt retsgrundlag for vedtagelsen af en gennemførelsesforordning.
DA Den Europæiske Unions Tidende C 157/8

Sag anlagt den 20. marts 2012 — Interroll mod KHIM (Inspired by efficiency)

(Sag T-126/12)

2012/C 157/14

Processprog: tysk

Parter

Sagsøger: Interroll Holding AG (Sant’ Antonino, Schweiz) (ved advokat R. Böhm)

Sagsøgt: Kontoret for Harmonisering i det Indre Marked (Varemærker og Design) (KHIM)

Sagsøgerens påstande

— Afgørelse truffet den 12. januar 2012 af Første Appelkammer ved Kontoret for Harmonisering i Det Indre Marked (Varemærker og Design) (sag R 1280/2011-1) annulleres.

— Sagsøgte tilpligtes at betale sagens omkostninger.

Søgsmålsgrunde og væsentligste argumenter

Det omhandlede EF-varemærke: Ordmærket »Inspired by efficiency« (ansøgning nr. 9725359) for varer og tjenesteydelser i klasse 6, 7, 9, 20, 35, 39 og 42

Undersøgerens afgørelse: Afslag på ansøgningen

Appelkammerets afgørelse: Afslag på klagen

Søgsmålsgrunde: Tilsidesættelse af artikel 7, stk. 1, litra b) og c), i forordning nr. 207/2009, da det ansøgte varemærke har fornødent særpræg og ikke er beskrivende for de varer og tjenesteydelser, der er genstand for sagen
DA Den Europæiske Unions Tidende C 157/10

Sag anlagt den 19. marts 2012 — FunFactory mod KHIM (Tredimensionalt varemærke, som består af formen på en vibrator)

(Sag T-137/12)

2012/C 157/17

Processprog: tysk

Parter

Sagsøger: FunFactory GmbH (Bremen, Tyskland) (ved advokat K.-D. Franzen)

Sagsøgt: Kontoret for Harmonisering i det Indre Marked (Varemærker og Design) (KHIM)

Sagsøgerens påstande

— Den anfægtede afgørelse (sag R 1436/2011-4) truffet den 19. januar 2012 af Fjerde Appelkammer ved Kontoret for Harmonisering i det Indre Marked (Varemærker og Design) annulleres.

— Harmoniseringskontoret tilpligtes at betale sagens omkostninger, herunder de omkostninger, der er afholdt under klagesagen.

Søgsmålsgrunde og væsentligste argumenter

Det omhandlede EF-varemærke: Tredimensionalt varemærke, som består af formen på en vibrator, (ansøgning nr. 9390691) for varer i klasse 10

Undersøgerens afgørelse: Afslag på registrering

Appelkammerets afgørelse: Afslag på klagen

Søgsmålsgrunde: Urigtig fortolkning og anvendelse af artikel 7, stk. 1, litra b), i forordning nr. 207/2009, idet det ansøgte varemærke har det fornødne særpræg og ikke er beskrivende for de varer, der er genstand for sagen. Tilsidesættelse af begrundelsespligten i artikel 73, stk. 1, i forordning nr. 207/2009, og manglende iagttagelse af retten til at blive hørt.
DA Den Europæiske Unions Tidende C 80/24

Sag anlagt den 23. januar 2012 — Piotrowski mod KHIM (MEDIGYM)

(Sag T-33/12)

2012/C 80/40

Processprog: tysk

Parter

Sagsøger: Elke Piotrowski (Viernheim, Tyskland) (ved advokat J. Albrecht)

Sagsøgt: Kontoret for Harmonisering i det Indre Marked (Varemærker og Design) (KHIM)

Sagsøgerens påstande

— Afgørelse truffet den 18. november 2011 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 734/2011-4) annulleres.

— Harmoniseringskontoret tilpligtes at betale sagens omkostninger.

Søgsmålsgrunde og væsentligste argumenter

Det omhandlede EF-varemærke: Ordmærket »MEDIGYM« for varer i klasse 10

Undersøgerens afgørelse: Afslag på ansøgningen

Appelkammerets afgørelse: Afslag på klagen

Søgsmålsgrunde: Tilsidesættelse af artikel 75 i forordning nr. 207/2009, da appelkammerets afgørelse var støtte på grunde, som sagsøgeren ikke har haft lejlighed til at udtale sig om, og tilsidesættelse af artikel 7, stk. 1, litra b) og c), i forordning nr. 207/2009, da der for så vidt angår det berørte EF-varemærke blev givet afslag på beskyttelse i henhold til artikel 154, stk. 3, og artikel 37, stk. 1, i forordning nr. 207/2009, selv om varemærket hverken er udelukket fra registrering i henhold til artikel 7, stk. 1, litra b), eller artikel 7, stk. 1, litra c), i forordning nr. 207/2009.
3)

Tredje anbringende, hvorefter — Rådet har tilsidesat grundforordningens artikel 2, stk. 10, eftersom a) det ikke foretog en rimelig sammenligning mellem eksportprisen og den normale værdi. Det har ikke i tilstrækkelig grad godtgjort forskellene i faktorer, der påvirker priserne og prissammenligneligheden. I modsætning til gældende retspraksis har det ikke påvist et misforhold mellem den normale værdi og eksportprisen, når der ikke justeres i forhold til udbetalte provisioner. Rådet så bort fra de oplysninger og beviser, som blev fremlagt i sagsøgerens spørgeskema og under dets kontrolbesøg, som påviste, at ICOF S også varetager hjemmemarkedssalg. Det har ikke i tilstrækkelig grad angivet grundene til, at det ikke tog disse oplysninger og beviser i betragtning. Herved begik Rådet en åbenbar fejl ved bedømmelsen af de faktiske omstændigheder og gjorde sig skyldig i magtfordrejning. Det har ikke i tilstrækkelig grad begrundet behovet for en justering, hvilket udgør forskelsbehandling over for sagsøgeren. b) Rådet ikke undgik overlapning ved fradraget for overskuddet i eksportprisen. Rådet fradrog en første hypotetisk margen på 5 % for ICOF E’s overskud under anvendelse af grundforordningens artikel 2, stk. 9, og en anden hypotetisk margen på 5 % for ICOF S’s overskud, hvorved der blev fradraget en urimelig samlet hypotetisk margen på 10 % for en koncernintern salgsaktivitet. Dette er klart i strid med de faktiske omstændigheder og praksis for denne type forretningsaktivitet. Kommissionen burde som undersøgelsesmyndighed have vidst dette. Rådet begik dermed en åbenbar fejl med hensyn til bedømmelsen af oplysninger om de koncerninterne overskud, og det foretog en ukorrekt og urimelig anvendelse af grundforordningens artikel 2, stk. 10, som desuden er udtryk for forskelsbehandling.
—

Europa-Kommissionens afgørelse af 13. juli 2011 om statsstøtte SA 14974 (C 46/2003) — Frankrig — om bidrag til fordel for Interbev K(2011) 4923 endelig, endnu ikke trykt i Den Europæiske Unions Tidende, annulleres, for så vidt som den dels kvalificerer de foranstaltninger, som gennemførtes af Interbev mellem 1996 og 2004 inden for annoncevirksomhed, reklamevirksomhed, teknisk bistand og forskning og udvikling, som statsstøtte, dels kvalificerer de udvidede frivillige bidrag, som anvendtes til at finansiere disse foranstaltninger med statsmidler, som en integrerende del af de nævnte foranstaltninger, som statsstøtte.
DA Den Europæiske Unions Tidende C 80/24

Sag anlagt den 25. januar 2012 — Herbacin cosmetic mod KHIM — Laboratoire Garnier (HERBA SHINE)

(Sag T-34/12)

2012/C 80/41

Stævningen er affattet på tysk

Parter

Sagsøger: Herbacin cosmetic GmbH (Wutha-Farnroda, Tyskland) (ved advokat J. Eberhardt)

Sagsøgt: Kontoret for Harmonisering i det Indre Marked (Varemærker og Design) (KHIM)

Den anden part i sagen for appelkammeret: Laboratoire Garnier et Cie (Paris, Frankrig)

Sagsøgerens påstande

— Afgørelse truffet den 22. november 2011 af Første Appelkammer ved Kontoret for Harmonisering i det Indre Marked (Varemærker og Design) (sag R 2255/2010-1) annulleres.

— Harmoniseringskontoret tilpligtes at betale sagens omkostninger.

Søgsmålsgrunde og væsentligste argumenter

Ansøger om EF-varemærket: Laboratoire Garnier et Cie

Det omhandlede EF-varemærke: Ordmærket »HERBA SHINE« for varer i klasse 3

Indehaver af de i indsigelsessagen påberåbte varemærker eller tegn: Herbacin cosmetic GmbH

De i indsigelsessagen påberåbte varemærker eller tegn: Det nationale ordmærke, EF-ordmærket og den internationale registrering »HERBACIN« for varer i klasse 3

Indsigelsesafdelingens afgørelse: Medhold i indsigelsen

Appelkammerets afgørelse: Klagen taget til følge

Søgsmålsgrunde: Tilsidesættelse af artikel 42, stk. 2, første punktum, i forordning nr. 207/2009, idet der allerede på tidspunktet for førsteinstansens indsigelsesafgørelse ikke længere forelå et gyldigt krav om dokumenter vedrørende brugen fra ansøgerens side. Tilsidesættelse af artikel 15, stk. 1, andet afsnit, litra b), i forordning nr. 207/2009, idet sagsøgtes appelkammer retligt fejlagtigt ignorerede en betydelig eksportomsætning under varemærket »HERBACIN«. Tilsidesættelse af artikel 15, stk. 1, første afsnit, i forordning nr. 207/2009, idet de beviser, der er forelagt til støtte for, at brug har fundet sted med hensyn til købere på Fællesskabets område, er blevet vurderet ukorrekt.
2)

Det andet anbringende vedrører en tilsidesættelse af begrebet statsstøtte som omhandlet i artikel 107 TEUF, idet Kommissionen herudover fandt, at de franske myndigheder ikke har påvist, at de to lån fra SNCF isoleret vurderet blev ydet til en markedskurs. Dette anbringende falder i to led, der er baseret på: — for det første den omstændighed, at Kommissionen på en urigtig måde har udelukket anvendelsen af Kommissionens meddelelse af 19. januar 2008 om revision af metoden for fastsættelse af referencesatsen og kalkulationsrenten (1) på de to pågældende lån, og — for det andet den omstændighed, at Kommissionen urigtigt har antaget, at den pågældende markedskurs skulle være omkring 14 % for at være forenelig med markedet.
1)

Første anbringende vedrører tilsidesættelse af væsentlige formforskrifter og artikel 906a i Kommissionens forordning (EØF) nr. 2454/93 (1), eftersom sagsøgte tilsidesatte sagsøgerens ret til at forsvare sig under den procedure, der førte til vedtagelsen af artikel 1, stk. 2, i den anfægtede afgørelse, ved at vedtage en afgørelse, som er et indgreb i sagsøgerens rettigheder, uden at give sagsøgeren mulighed for at udtale sig om grundlaget for den ugunstige afgørelse, nemlig sagsøgtes vurdering af, at Det Forenede Kongeriges myndigheder ikke havde begået en fejl med hensyn til import foretaget mellem den 1. december 2006 og den 24. juli 2007.
DA Den Europæiske Unions Tidende C 73/30

Sag anlagt den 25. januar 2012 — Advance Magazine Publishers mod KHIM — López Cabré (TEEN VOGUE)

(Sag T-37/12)

2012/C 73/59

Stævningen er affattet på engelsk

Parter

Sagsøger: Advance Magazine Publishers, Inc. (New York, De Forenede Stater) (ved barrister T. Alkin)

Sagsøgt: Kontoret for Harmonisering i det Indre Marked (Varemærker og Design) (KHIM)

Den anden part i sagen for appelkammeret: Eduardo López Cabré (Barcelona, Spanien)

Sagsøgerens påstande

— Afgørelse truffet den 22. november 2011 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 1763/2010-4) annulleres, for så vidt den vedrører den indsigelse, der var støttet på det ældre varemærke.

— Harmoniseringskontoret tilpligtes at betale sagens omkostninger.

Søgsmålsgrunde og væsentligste argumenter

Ansøger om EF-varemærket: Advance Magazine Publishers, Inc.

Det omhandlede EF-varemærke: Ordmærket »TEEN VOGUE« for bl.a. varer i klasse 18 — EF-varemærkeansøgning nr. 5265517

Indehaver af det i indsigelsessagen påberåbte varemærke eller tegn: Eduardo López Cabré

Det påberåbte varemærke eller tegn: Den spanske varemærkeregistrering nr. 496371 af ordmærket »VOGUE« for varer i klasse 18. Den spanske varemærkeregistrering nr. 2153619n af figurmærket »VOGUE moda en lluvia« for varer i klasse 18. EF-varemærkeregistreringen nr. 2082287 af ordmærket »VOGUE« for varer i klasse 18

Indsigelsesafdelingens afgørelse: Delvist afslag på EF-varemærkeansøgningen

Appelkammerets afgørelse: Afslag på klagen

Søgsmålsgrunde: Tilsidesættelse af artikel 43, stk. 2, i Rådets forordning nr. 207/2009 og/eller regel 22, stk. 3, i Kommissionens forordning (EF) nr. 2868/95 og tillige tilsidesættelse af artikel 8, stk. 1, litra b), i Rådets forordning nr. 207/2009, idet appelkammeret begik en retlig fejl, idet det fandt, at indsigerens beviser »ud fra en helhedsbetragtning« i tilstrækkelig grad godtgjorde brugen af det ældre varemærke, og idet appelkammeret fejlagtigt fandt, at der forelå en risiko for forveksling mellem sagsøgerens varemærke og det varemærke, indsigelsen var støttet på.
—

Tilsidesættelse af artikel 2, stk. 10, litra i), i Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab (1) (i det følgende benævnt »grundforordningen«), idet Rådet anlagde et åbenbart urigtigt skøn ved at afvise sagsøgernes påstand om, at PTEO og EOS udgør en økonomisk enhed. Som et resultat heraf har Rådet fratrukket en ulovlig anslået provision i henhold til grundforordningens artikel 2, stk. 10, litra i), ved fastsættelsen af eksportprisen, da det er fast retspraksis, at tilstedeværelsen af en økonomisk enhed udelukker et sådant fradrag af en anslået provision.
1)

Første anbringende: Et åbenbart urigtigt skøn med hensyn til de faktiske omstændigheder, der ligger til grund for afgørelsen Sagsøgeren gør her gældende, at den anfægtede afgørelse tager udgangspunkt i fejlagtige faktiske omstændigheder. Dette er i særdeleshed tilfældet med hensyn til den anfægtede afgørelses bilag I, nr. 48, hvor sagsøgte antager, at sagsøgeren skulle være tilknyttet det af EU nævnte foretagende Sakhte Turbopomp va Kompressor (SATAK) (alias Turbo Manufacturer, TCMFG). Sagsøgeren deltager hverken direkte eller indirekte gennem en deltagende virksomhed i spredningsfølsomme nukleare aktiviteter og/eller i udvikling af atomvåbenfremføringsmidler eller af andre våbensystemer. Der foreligger således ingen faktiske omstændigheder, der kunne begrunde sagsøgtes afgørelse og det dermed forbundne indgreb i sagsøgerens grundlæggende rettigheder, som er sikrede ved Den Europæiske Unions charter om grundlæggende rettigheder (grundrettighedschartret). Sagsøgeren påberåber sig i denne sammenhæng en tilsidesættelse af sin i grundrettighedschartrets artikel 16 sikrede frihed til at oprette og drive egen virksomhed, den i grundrettighedschartrets artikel 17 sikrede ret til at anvende lovligt erhvervet ejendom i Den Europæiske Union og frit at træffe dispositioner derover, samt de i grundrettighedschartrets artikel 20 og 21 forankrede principper om ligebehandling og forbud mod forskelsbehandling.
1)

Første anbringende om en tilsidesættelse af artikel 8, stk. 1, litra k), og artikel 73 i forordning nr. 1094/2010 (1) for så vidt som disse bestemmelser pålægger sagsøgte at offentliggøre oplysninger på sin hjemmeside om sine aktiviteter på Den Europæiske Unions officielle sprog. Sagsøgeren har gjort gældende, at der foreligger et åbenbart urigtigt skøn og en retlig fejl, idet sagsøgte navnlig har begrundet afvisningen af at offentliggøre de omtvistede offentlige høringer på sagsøgerens sprog med omkostningshensyn, mens det i artikel 73, stk. 3, i forordning nr. 1094/2010 er præciseret, at oversættelser, der er nødvendige for myndighedens virksomhed, foretages af Oversættelsescentret for Den Europæiske Unions Organer.
DA Den Europæiske Unions Tidende C 98/25

Sag anlagt den 1. februar 2012 — Chrysamed Vertrieb mod KHIM — Chrysal International (Chrysamed)

(Sag T-46/12)

2012/C 98/41

Stævningen er affattet på tysk

Parter

Sagsøger: Chrysamed Vertrieb GmbH (Salzburg, Østrig) (ved advokat T. Schneider)

Sagsøgt: Kontoret for Harmonisering i det Indre Marked (Varemærker og Design) (KHIM)

Den anden part i sagen for appelkammeret: Chrysal International BV (Naarden, Nederlandene)

Sagsøgerens påstande

— Sagsøgeren gives medhold, afgørelse truffet den 22. november 2011 af appelkammeret (sag R 0064/2011-1) annulleres, og indsigelsen mod EF-varemærkeansøgningen forkastes.

— Harmoniseringskontoret, henholdsvis intervenienten, tilpligtes at betale sagens omkostninger i henhold til procesreglementets artikel 87, stk. 2.

Søgsmålsgrunde og væsentligste argumenter

Ansøger om EF-varemærket: Chrysamed Vertrieb GmbH

Det omhandlede EF-varemærke: Ordmærket »Chrysamed« for varer i klasse 5 (ansøgning nr. 6 387 071)

Indehaver af det i indsigelsessagen påberåbte varemærke eller tegn: Chrysal International BV

De i indsigelsessagen påberåbte varemærker eller tegn: Det internationale ordmærke »CHRYSAL« for varer i klasse 1, 5 og 31 (varemærke nr. 645 337), det internationale ordmærke »CHRYSAL« for varer i klasse 1 (varemærke nr. 144 634) og det internationale figurmærke »CHRYSAL« for varer i klasse 1, 3, 5 og 31 (varemærke nr. 877 785)

Indsigelsesafdelingens afgørelse: Indsigelsen taget til følge

Appelkammerets afgørelse: Afslag på klagen

Søgsmålsgrunde: Tilsidesættelse af artikel 8, stk. 1, litra b), i forordning nr. 207/2009, idet der ikke er nogen risiko for forveksling mellem de omtvistede varemærker.
DA Den Europæiske Unions Tidende C 165/27

Sag anlagt den 30. marts 2012 — Aventis Pharmaceuticals mod KHIM — Fasel (CULTRA)

(Sag T-142/12)

2012/C 165/47

Stævningen er affattet på engelsk

Parter

Sagsøger: Aventis Pharmaceuticals, Inc. (New Jersey, De Forenede Stater) (ved advokat R. Gilbey)

Sagsøgt: Kontoret for Harmonisering i det Indre Marked (Varemærker og Design) (KHIM)

Den anden part i sagen for appelkammeret: Fasel Srl (Bologna, Italien)

Sagsøgerens påstande

— Afgørelse truffet den 26. januar 2012 af Første Appelkammer ved Kontoret for Harmonisering i det Indre Marked (Varemærker og Design) (sag R 2478/2010-1) annulleres.

— Retten opfordres til at afgive bemærkninger til og en begrundelse for tegnenes lighed, såfremt de korrekte faktiske omstændigheder var blevet lagt til grund og de korrekte undersøgelser var blevet foretaget af Harmoniseringskontoret.

— Den tabende part tilpligtes at betale sagsøgerens omkostninger i forbindelse med denne sag og de forudgående sager.

Søgsmålsgrunde og væsentligste argumenter

Ansøger om EF-varemærket: Fasel Srl

Det omhandlede EF-varemærke: Figurmærket »CULTRA« for varer i klasse 10 — EF-varemærkeansøgning nr. 7534035

Indehaver af de i indsigelsessagen påberåbte varemærker eller tegn: Aventis Pharmaceuticals, Inc.

De i indsigelsessagen påberåbte varemærker eller tegn: Tjekkisk varemærkeregistrering nr. 301724 af ordmærket »SCULPTRA« for varer og tjenesteydelser i klasse 5, 10 og 44; tysk varemærkeregistrering nr. 30406574 af ordmærket »SCULPTRA« for varer og tjenesteydelser i klasse 5, 10 og 44; finsk varemærkeregistrering nr. 233638 af ordmærket »SCULPTRA« for varer og tjenesteydelser i klasse 5, 10 og 44; britisk varemærkeregistrering nr. 2355273 af ordmærket »SCULPTRA« for varer og tjenesteydelser i klasse 5, 10 og 44; ungarsk varemærkeregistrering nr. 183214 af ordmærket »SCULPTRA« for varer og tjenesteydelser i klasse 5, 10 og 44

Indsigelsesafdelingens afgørelse: Indsigelsen forkastet i sin helhed

Appelkammerets afgørelse: Afslag på klagen

Søgsmålsgrunde: Tilsidesættelse af regel 50 i Kommissionens forordning nr. 2868/95 og af artikel 76, stk. 2, i Rådets forordning nr. 207/2009, idet appelkammeret: (i) støttede sin begrundelse og afgørelse på en omstændighed, der hverken var blevet påberåbt eller anført af parterne eller henvist til i den anfægtede afgørelse, nemlig at det anfægtede tegn først og fremmest eller udelukkende vil blive opfattet som »ULTRA« med en afrundet figurativ bestanddel, (ii) ikke tog højde for vigtige argumenter og beviser, der var fremlagt af sagsøgeren vedrørende begrebsmæssig lighed, ikke sammenlignede tegnene korrekt med hensyn til disses helhedsindtryk, og følgelig ikke anvendte den overordnede sammenligningsregel som defineret af EU-Domstolen, (iii) ikke foretog en vurdering af risikoen for forveksling ene og alene på grundlag af de faktiske omstændigheder, det havde fået forelagt, og (iv) ikke på en retligt begrundet måde tog hensyn til det indbyrdes afhængighedsforhold mellem relevante overordnede faktorer, herunder især identiteten eller ligheden mellem varerne og tjenesteydelserne og ligheden mellem tegnene.
DA Den Europæiske Unions Tidende C 98/26

Sag anlagt den 6. februar 2012 — ABC-One mod KHIM (SLIM BELLY)

(Sag T-61/12)

2012/C 98/43

Processprog: tysk

Parter

Sagsøger: ABC-One Produktions- und Vertriebs GmbH (Villach St. Magdalen, Østrig) (ved advokat S. Merz)

Sagsøgt: Kontoret for Harmonisering i det Indre Marked (Varemærker og Design) (KHIM)

Sagsøgerens påstande

— Afgørelse truffet den 17. november 2011 af Første Appelkammer ved Kontoret for Harmonisering i det Indre Marked (Varemærker og Design) i klagesag R-1077/2011-1 vedrørende ansøgningen om registrering af ordmærket »SLIM BELLY« som EF-varemærke annulleres.

— Harmoniseringskontoret tilpligtes at betale sagens omkostninger.

Søgsmålsgrunde og væsentligste argumenter

Det omhandlede EF-varemærke: Ordmærket »SLIM BELLY« for varer og tjenesteydelser i klasse 28, 41, og 44 (ansøgning nr. 8 576 811)

Undersøgerens afgørelse: Afslag på ansøgningen

Appelkammerets afgørelse: Afslag på klagen

Søgsmålsgrunde: Tilsidesættelse af artikel 7, stk. 1, litra b) og c), i forordning nr. 207/2009, da det ansøgte varemærke har særpræg og ikke er beskrivende for de varer og tjenesteydelser, der er genstand for sagen.